
545400 SIGHIŞOARA
Str. Muzeului nr.7, Tel/Fax 0265 - 771278

H O T Ă R Â R E A   NR. 47
din 26 martie 2015
privind desemnarea şi validarea membrilor Consiliului de Administraţie al 
S.C. Apă Termic Transport S.A. şi aprobarea contractului de mandat pentru membrii 
Consiliului de Administraţie al S.C. Apă Termic Transport S.A.
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6135/12.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Hotărârii Consiliului Local Sighişoara nr. 9/1998, prin care s-a aprobat înfiinţarea S.C. Apă Termic Transport S.A.;

Văzând prevederile art. 28 - 30 şi art. 37 din O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013, act normativ care reglementează administrarea întreprinderilor publice şi prin care sunt aplicabile noi reguli în ceea ce priveşte administrarea şi controlul în cadrul unei întreprinderi publice;
Ţinând cont de prevederile art. 194 lit. b) şi art. 197 alin. 1 din Legea nr. 31/1990, republicată, Legea societăţilor comerciale;
Având în vedere Hotărârea Consiliului Local Sighişoara nr. 4 din 29 ianuarie 2015 privind numirea membrilor Consiliului de administraţie al S.C. Apa Termic Transport S.A. ca administratori provizorii, prin care s-a dispus, printre altele şi iniţierea şi desfăşurarea procedurii de selecţie a candidaţilor pentru toate posturile vacante din Consiliul de administraţie al S.C. Apă Termic Transport S.A., la nivelul Consiliului de administraţie al S.C. Apă Termic Transport S.A., constituit din membrii provizorii ai acestuia, prin grija Comitetului de nominalizare, în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

 Luând în considerare Hotărârea Consiliului de administraţie al S.C. Apă Termic Transport S.A. nr. 4 din 16.01.2015, modificată prin Hotărârea Consiliului de administraţie nr. 6 din 30.01.2015, prin care s-a aprobat constituirea şi componenţa Comitetul de nominalizare la nivelul Consiliului de administraţie al S.C. Apă Termic Transport S.A., în scopul desfăşurării procedurii de selecţie a candidaţilor pentru toate posturile vacante din Consiliul de administraţie al S.C. Apă Termic Transport S.A., în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, precum şi procesul-verbal al Comitetului de nominalizare nr. 530 încheiat în data de 05.03.2015 privind rezultatele concursurilor în cadrul Procedurii de selectare prealabilă a candidaţilor ca membrii ai consiliului de administraţie al S.C. Apă Termic Transport S.A.;
Văzând şi Raportul de specialitate, înregistrat cu nr. 6138/12.03.2015 al S.C. Apă Termic Transport S.A. privind desemnarea şi validarea membrilor Consiliului de Administraţie al S.C. Apă Termic Transport S.A. şi aprobarea contractului de mandat pentru membrii Consiliului de Administraţie al S.C. Apă Termic Transport S.A., îndeplinindu-se prevederile legale în acest sens;
În conformitate cu prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013 şi cele ale Legii nr. 31/1990, Legea societăţilor comerciale, republicată;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. “a” şi “d”, (3) lit. “c”, (6) lit. “a” pct. 19, art. 45 (1) şi art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă ca administrarea şi conducerea S.C. Apă Termic Transport S.A. să se realizeze de către un Consiliu de administraţie format din 5 membrii ce va fi desemnat cu respectarea O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013, urmând a fi validat de Adunarea Generală a Acţionarilor, în speţă Consiliul Local Sighişoara.
Art. 2. Se ia act de propunerea de numire în componenţa Consiliului de administraţie al S.C. Apă Termic Transport S.A., ca urmare a procedurii de selecţie a candidaţilor desfăşurată la nivelul Consiliului de administraţie al S.C. Apă Termic Transport S.A, prin grija Comitetului de nominalizare – numit prin Hotărârea Consiliului de Administraţie al S.C. Apa Termic Transport S.A. nr. 4/16.01.2015, modificată prin Hotărârea Consiliului de Administraţie al S.C. Apa Termic Transport S.A. nr. 6/30.01.2015, a următoarelor persoane:

1. Marian Adriana Paula;

2. Oprea Mircea-Ţonu;

3. Moldovan Radu;

4. Solomon Sorina;

5. Iacob Mircea Lucian.

Art. 3. Se desemnează, respectiv se validează ca membru al Consiliului de administraţie al S.C. Apă Termic Transport S.A. dna. Marian Adriana Paula - membru din cadrul autorităţii publice tutelare, în calitate de membru neexecutiv şi independent al Consiliului de administraţie.
Art. 4. Se desemnează, respectiv se validează ca membru al Consiliului de administraţie al S.C. Apa Termic Transport S.A. dl. Oprea Mircea-Ţonu - membru din cadrul instituţiei publice, în calitate de membru executiv al Consiliului de administraţie.
Art. 5. Se desemnează, respectiv se validează ca membru al Consiliului de administraţie al S.C. Apă Termic Transport S.A. dl. Moldovan Radu - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie.
Art. 6. Se desemnează, respectiv se validează ca membru al Consiliului de administraţie al S.C. Apă Termic Transport S.A. dna. Solomon Sorina - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie.
Art. 7. Se desemnează, respectiv se validează ca membru al Consiliului de administraţie al S.C. Apă Termic Transport S.A. dl. Iacob Mircea Lucian - membru din cadrul autorităţii publice tutelare, în calitate de membru neexecutiv şi independent al Consiliului de administraţie.
Art. 8. În situaţia nedesemnării/invalidarii vreuneia dintre persoanele propuse a face parte din consiliul de administraţie în urma procedurii de selecţie efectuate la nivelul S.C. Apă Termic Transport S.A., postul acestuia devine vacant, urmând ca pentru ocuparea lui să se desfăşoare procedura de selecţie.

Art. 9. În situaţia în care persoanele propuse în Consiliul de administraţie nu au fost validate, acestea au posibilitatea de a ataca prezenta hotărâre în condiţiile Legii nr. 554/2004, Legea contenciosului administrativ, cu modificările şi completările ulterioare, la instanţa de contencios administrativ, respectiv Tribunalul Mureş, Secţia Contencios Administrativ, în termenul de 6 luni prevazut la art. 11 din acest act normativ.
Art. 10. După desemnarea, respectiv validarea tuturor persoanelor care vor face parte din Consiliul de administraţie al S.C. Apă Termic Transport S.A., componenţa acestuia va cuprinde acele persoane care au fost desemnate/validate, persoane care vor forma Consiliul de administraţie al societăţii.

Art. 11. Consiliul de administraţie îşi va exercita atribuţiile necesare organizării şi conducerii societăţii după ce va fi legal constituit, având în componenţa sa toţi membrii desemnaţi şi validaţi de Adunarea Generală a Acţionarilor, cu respectarea limitei numărului membrilor ce pot constitui Consiliul de administraţie, potrivit prevederilor O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013.

Art. 12. Consiliul de admnistraţie validat şi astfel legal constituit, având în componenţa sa toţi membrii desemnaţi şi validaţi de adunarea generală a acţionarilor, în termen de 90 de zile de la data numirii, va elabora şi prezenta spre aprobare Consiliului Local Sighişoara planul de administrare.
Art. 13. Se aprobă contractul de mandat, care va fi încheiat de Consiliul Local Sighişoara cu fiecare din membrii Consiliului de Administraţie al S.C. Apă Termic Transport S.A., conform anexei la prezenta hotărâre.
Art. 14. Contractul de mandat, aprobat prin prezenta hotărâre, se va încheia pentru o perioadă de 4 ani, începând cu data de 14.04.2015, cu fiecare membru al Consiliului de Administraţie, în parte.
Art. 15. Se mandatează Viceprimarul Municipiului Sighişoara, Bândea Dan Eugen, care exercită de drept, potrivit legii, atribuţiile Primarului, cu semnarea contractelor de mandat.
Art. 16. Se aprobă ca remuneraţia membrilor Consiliului de Administraţie al S.C. Apa Termic Transport S.A., să fie formată dintr-o indemnizaţie fixă, în cuantum de 10 % din salariul brut lunar al directorului, la care se va adăuga o componentă variabilă, în cotă de 0,5% din profitul net al societăţii.
Art. 17. Ca o consecinţă a prevederilor de mai sus, se va proceda la modificarea Actului constitutiv al S.C. Apă Termic Transport S.A., în ceea ce priveşte faptul că societatea este administrată de un Consiliu de administraţie format din 5 administratori, având mandate de 4 ani.
Art. 18. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Serviciul Investiţii - Urmărire contracte, Monitorizare Servicii de Utilităţi Publice, membrii Consiliului de Administraţie şi S.C. Apă Termic Transport S.A. 
Art. 19. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Instituţiei Prefectului-Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Marieta Maria Fintoc
  Contrasemnează/Avizat pentru legalitate

           SECRETAR,



             Anca Bizo

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Investiţii - Urmărire contracte, Monitorizare Servicii de Utilităţi Publice;

  2 ex. S.C. Apă Termic Transport S.A.;
  1 ex. Doamna Marian Adriana Paula;

  1 ex. Domnul Oprea Mircea-Ţonu;

  1 ex. Domnul Moldovan Radu;

  1 ex. Doamna Solomon Sorina;

  1 ex. Domnul Iacob Mircea Lucian.
14 ex. 

A.B./G.V.

